Jyllandsposten, 1841-04-09
Hvad der væsentligen bidrog til at fremskynde denne for Statsintraderne skadende Tolddefraudation, var fornemmeligen de høie Toldsatzer, hvorved Fordelen af enhversomhelst Defrandation endnu blev dobbelt lokkende. Vel ere disse forendeel, ifølge den nyere Lovgivning, forandrede, men desuagtet er dog dermed ingenlunde den gængse Jndsmugling af Manufacturvare ophørt. Det er derfor intet Under, at man endnu stedse seer og hører, hvorledes dette i Smug udføres, uden at det er muligt for Toldofficianterne at forebygge samme. Hvor kjender vel saaledes i Jylland ikke de mange sameuse Smuglehistorier ved Kongeaaen, hvor man foruden at overføre Smuglegods i Baller over Aaen, endog har fordristet sig til med Heste og Vogn, hvor Aaen var lavest, at kjøre over denne med fuldt bepakkede Læs, (engang endog over en halv Snees Læs af Gangen). Hvo kjender vel i Jylland ikke til, hvorledes Bissekræmmerne gjennemstreife Provindsen med alle Slags Vare; hvo kjender vel ikke Krydsbaadenes indskrænkede Nytte, som paa mange Maader lade sig omgaae; hvo kjender vel ikke den snilde Maade at indsmugle Manufacturvare i Kulskibe, nemlig ved at lade Varene afgaae fra Hamborg til Newcastle og Leith i England, hvilke Forsendinger koste en Bagatel, og da igjen i Bunden af Kulskibene at lade dem transportere til Bestemmelsestederne, hvor det naturligviis kun er Kul, der bliver aflosset Kulskibene; hvo kjender ikke, hvorledes Manufacturvare ere blevne sendte til Norge, for derfra at kunne indsmugles i Jylland under Trælasten og hvo kjender ikke den i sin Tid fra Udbyhøi til Randers skete Ombytning og Forvanskning af Manufacturvare, endskjøndt den nuværende Toldinspecteur personligen opholdt sig i Udbyhøi, men glemte ved Bortsendelsen af Varene til Randers at behandle dem som Transitgods. Herhos fortjener det at bemærkes, at saadan Jndførelse af Tolddefraudationers Forebyggelse ved Manifester endvidere vilde have til Følge, at Told opsynet i Danmark betydeligen vilde kunne indskrænkes; man kan maaskee endog antage, at kun det halve Antal Toldbetjente vilde behøves i Landet, hvoraf Følgen saaledes vilde blive den, at man igjen kunde gaaere de tilbageblevne bedre, istedetfor at nu de underordnede Toldbetjente ere saa elendig aflagte, at det næsten er en aldeles Umulighed at leve og ernære Familie, og saaledes i nærværende Forhold saagodtsom nødsagede til at see igjennem Fingre, hvor saadant mindst burde skee. Det er derfor af største Vigtighed, at en Lovgivning kunde emanere for Danmark, som aldeles kunde forebygge al Defrandation, da den redelige Kjøbmand, som ikke vil eller kan overtale sig til at gjøre Brug af det forhadte Smugleri, som oftest er udsat for at blive ødelagt, idet denne ikke kan concurere med Smugleren, som langt billigere kan sælge de samme Varer. Som forhenværende Kjøbmand i Randers og localiseret med Forholdene, kjender jeg altfor godt Beskeed med hvad Statskassen aarlig taber ved de let iværksættelige Jndsmuglinger, til at jeg ikke skulde kunne gjøre Regjeringen opmærksom paa probate Midler til at forebygge al Defraudation; jeg tillod mig derfor i den af mig i October Maaned 1839 udarbeidede og i 1840 i Trykken udgivne Plan, til almindelig Bevæbning for Danmark og Holsteen, blandt andet at bemærke i § 155. "Afskaffelsen af Krydsfartøierne, hvorved Statskassen, ligeledes vilde spare meget, da det herefter ei vilde være tænkeligt, at Nogen vilde eller kunde smugle, idet hele Landet er besat med Militair, saavel af Officerer, som Underofficerer. Disse kunde tillige paasee, at ingen Toldsvig existerer. Og skulde Krydsbaadenes Afskaffelse virke skadelig paa Toldintraderne, har jeg endnu et Middel, som aldeles vilde svække Toldsvig paa Manufacturvarer, og af denne Artikel bliver jo smuglet meest."Men da jeg ikke blev opfordret af General-Toldkammeret til at fremkomme med mit Forslag angaaende Smugleriets Ophør, uagtet Opfordring derom fremkom i et offentligt Blad, tilbageholdt jeg dette, som imidlertid alene gik ud paa, at Manufacturvare, som fra Altona udskibes til Danmark, skulde nyde en Rabat af 6 2/3 af den fastsatte Toldsalg, ligesom Collierne ved Jndladninger i Altona bør veies, maales og forsynes med de behørige Toldsegl, idet Manifester udstædes, hvorpaa alle Connossementer, behørigen ere anførte; et af disse Manifester forbliver da ved Toldstedet i Altona, et erholder Skipperen, og et sendes pr. Post ved Skibets Afgang fra Altona til det Toldsted, hvorhen Skibet er destineret, hvorved Altona, ved den større Varendskibning, som derved vindes paa Lübecks Bekostning, hvorfra Udsmuglingen, som bekjendt, stedse har fundet Sted, betydeligen vilde gavne ikke alene vor danske Grændsestad, men hele Danmark. J Altona burde være et stort Toldpersonale, bestaaende af omtrent en halv Snees Toldofficianter, saa at de kunde have Tilsyn med Skibenes Ladning, som hver Aften burde forsegles; skjøndt det hidtil ei endnu har været Tilfældet, at Skibe, som have været destineret til de danske Kjøbsteder, have ladet i Hamborg, saa kunde det jo være tænkeligt, at man vilde forsøge paa at aflade fra selve Hamborg, for at forebygge dette, burde Toldopsynet i Altona overdrages denne Rettighed, og tillige skulde Skipperen være forpligtet til at lægge an ved Altona, for at forevise Toldopsynet sammesteds deres Manifester, som enhver Skipper modtager af Mægleren i Hamborg. Tillige skulde Toldopsynet i Altona være berettiget til at forlange af Skipperen, at losse i Altona, for at komme til Kundskab, om Lasten er overeensstemmende med Manifestet. Naar Skibet ankommer til sit Bestemmelsested, er allerede Toldvæsenet sammesteds underrettet om, hvor mange Collier Skibet har inde, hvor store de ere, hvormeget de veie, og hvormange Toldsegl Collierne ere forsynede med. Enhversomhelst Ombytning med Varene er paa denne Maade umulig, ligesom enhver Defrandation aldeles uudførlig At en Forordning af 12te Marts d. A. nu for Hertugdømmerne er emaneret, som i det væsentlige gaaer ud fra samme Princip, nemlig ved Manifester at umuliggjøre Toldsvig, maa derfor ogsaa give Haab om, at en lignende Bestemmelse maa emanere for Danmark, da det er en reen Umulighed, at Toldsvig paa anden Maade kan hæmmes, hvilket ofte nok er bleven fremhævet saavel i offentlige Blade, som i Stænderforsamlingerne, hvor blandt Andet Kammerraad Wulff Aaret 1838 bemærkede, at da vort Lands Beliggenhed, saavel med Hensyn til Halvøens, som til selve Øernes vidtudstrakte Kystland, omtrent 700 Mile, ei staaer i noget Forhold til Statens geographiske Jndhold, 1004 Qvadratmile, saa indsees let, at et saa strengt Tilsyn ei kan tænkes muligt, at Defrandationer derved kunde forebygges, omendog Fjerdeparten af den hele danske Armee omformedes til Douaner, det Eneste, hvorved Sligt nogenlunde kunde tilveiebringes. Et talende Beviis for Landopsynets Utilstrækkelighed haves i Grændsetoldlinien imellem Nørre-Jylland og det Slesvigske; den er paa 8 Miles Udstrækning besat med 50 Embedsmænd og Betjente, til hvis Tjeneste holdes 36 Heste, og hvad udrette de endog med den bedste Villie til Jndsmuglings Forrebyggelse, Lidet eller Jntet, Man veed dog, at omtrent i Løbet af et Aar, flere hundrede Oxhoveder preussisk Kartoffelsprit til denne Provinds ere indsmuglede; Snighandlere og Bissekræmmere oversvømme Landet i alle Retninger med Colonial og Manufacturvarer, saavelsom med Spirituosa af alle Slags til uberegnelig Skade for Moraliteten, for de danske Kjøbstæders Handel og for de Kongelige Jntrader. – Jeg er derfor overbeviist om, at naar en Lovgivning for Danmark emanerede, som ved Jndførelsen af de omhandlede Manifesters Udstædelse umulig gjorde enhver Defrandation fra Udlandet, vilde saadan Lovbestemmelse baade være til Regjeringens og Handel standens sande Gavn og Jnteresse, ligesom Toldofficianterne derved vilde undgaae den om dem saa ofte nærede Mistanke, at være implicerede i Defrandationer, hvorom de i Almindelighed ikke have mindste Anelse. Paa en Tid som nærværende, hvor de underordnede Toldofficianter ved Jndsmugling, og undertiden blot Mistanke herom, ere udsatte for, uden Lov og Dom i Provindsbyerne at blive satte fra deres Bestillinger, som oftest blot efter Toldinspecteurens vilkaarlige Jndstilling, der er det ogsaa en Sag af yderste Vigtighed, at Toldbetjentens Function kan betrygges ham ved hensigtssvarende Love, som baade gjøre ham sikker i hans Stilling og tillige i hans Medborgeres Omdømme, idet man saaledes veed, at Tolderen, ifølge Lovene, skal nødsages til at være redelig Mand. Og hvor ønskeligt er det ikke for redeligsindede Handlende, ligeledes at blive befriede for saadan Mistanke om Toldsvig, da alt Smugleri kun afføder et forhadt Bestikkel sessystem, som alene kan afbenyttes af Pengefolk, imedens den ringere Handelstand maa undgielde derfor, Det er derfor en Lykke for et Land, hvor Lovens Bestemmelser kunne hæve al Bedragelighed, saavel i Embeds, som Næringsstanden, og hvad Smugleriets Afskaffelse i Landet angaaer, da er det altfor vist, at dette vilde for stedse ophøre ved de her omhandlede Manifesters Jndførelse. Skulde dette mit Forslag bevæge Andre, til at optage Traaden og yderligere fremskynde dette, isærdeleshed for den jydske Handelstand saare vigtige Anliggende, skulde Jntet være mig større Tilfredsstillelse, end at have modarbeidet et omgribende Onde, hvis udbredte Følger ere altfor bekjendte. J. Nathansen. Kreditkasse for Landmænd.